CELEX: 32020D0609
Language: hr
Date: 2020-04-27 00:00:00
Title: Odluka Vijeća (EU) 2020/609 od 27. travnja 2020. o stajalištu koje treba zauzeti u ime Europske unije u okviru Zajedničkog odbora za carinsku suradnju osnovanog Sporazumom između Europske unije i Novog Zelanda o suradnji i uzajamnoj administrativnoj pomoći u carinskim pitanjima u pogledu donošenja internog poslovnika Zajedničkog odbora za carinsku suradnju

5.5.2020   
               
               
                  HR
               
               
                  Službeni list Europske unije
               
               
                  L 142/3
               
            
         ODLUKA VIJEĆA (EU) 2020/609
         od 27. travnja 2020.
         o stajalištu koje treba zauzeti u ime Europske unije u okviru Zajedničkog odbora za carinsku suradnju osnovanog Sporazumom između Europske unije i Novog Zelanda o suradnji i uzajamnoj administrativnoj pomoći u carinskim pitanjima u pogledu donošenja internog poslovnika Zajedničkog odbora za carinsku suradnju
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Unija je Odlukom Vijeća (EU) 2018/601 (1) sklopila Sporazum između Europske unije i Novog Zelanda o suradnji i uzajamnoj administrativnoj pomoći u carinskim pitanjima („Sporazum”) koji je stupio na snagu 1. svibnja 2018.
                  
               
                     (2)
                  
                  
                     Na temelju članka 20. stavka 2. točke (e) Sporazuma Zajednički odbor za carinsku suradnju osnovan člankom 20. stavkom 1. Sporazuma treba donijeti svoj interni poslovnik.
                  
               
                     (3)
                  
                  
                     Primjereno je utvrditi stajalište koje treba zauzeti u ime Unije u okviru Zajedničkog odbora za carinsku suradnju jer će odluka imati pravni učinak u Uniji,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Zajedničkog odbora za carinsku suradnju osnovanog Sporazumom između Europske unije i Novog Zelanda o suradnji i uzajamnoj administrativnoj pomoći u carinskim pitanjima u pogledu donošenja internog poslovnika Zajedničkog odbora za carinsku suradnju jest da se podupre nacrt odluke Zajedničkog odbora za carinsku suradnju (2).
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 27. travnja 2020.
            
               
                  Za Vijeće
               
               
                  Predsjednik
               
               G. GRLIĆ RADMAN
            
         
         
            (1)  Odluka Vijeća (EU) 2018/601 od 16. travnja 2018. o sklapanju, u ime Europske unije, Sporazuma između Europske unije i Novog Zelanda o suradnji i uzajamnoj administrativnoj pomoći u carinskim pitanjima (SL L 101, 20.4.2018., str. 5.).
         
            (2)  Vidjeti dokument ST 6932/20 na http://register.consilium.europa.eu.